జోవా మొరానీ

జోవా మొరానీ (జననం 1988 మార్చి 29) ఒక భారతీయ మోడల్, బాలీవుడ్కు చెందిన నటి. ఆల్వేస్ కభీ కభీ (2011), భాగ్ జానీ (2015), తైష్ (2020),  ట్యూస్ డేస్ & ఫ్రైడేస్ (2021) వంటి విజయవంతమైన చిత్రాలతో ఆమె నటించింది. అలాగే, ఆమె కొన్ని వెబ్ సిరీస్‌లలో కూడా కనిపించింది.

ఆమె సినిమా నిర్మాత, సినీయుగ్ (Cineyug) సహయజమాని కరీం మొరానీ కుమార్తె. ఆమె చలనచిత్ర నిర్మాతలు అలీ మొరానీ, మహమ్మద్ మొరానీల మేనకోడలు కూడా. ఆమె అత్త, మహమ్మద్ భార్య లక్కీ మొరానీ ఫ్యాషన్ డిజైనర్, నటి.

 కెరీర్ 
ఆమె 2007లో వచ్చిన ఓం శాంతి ఓం చిత్రానికి సహాయ దర్శకురాలిగా కెరీర్ ప్రారంభించింది. హల్లా బోల్ (2008)కి కూడా సహాయ దర్శకత్వం వహించింది ఆమె. అయితే, ఆమెకు దర్శకత్వం మీద అంత ఆసక్తి లేకపోయినా, నటిగా మారడానికి మార్గం సుగమం అవుతుందని భావించింది. ఆమె 2011లో షారుఖ్ ఖాన్ నిర్మాణంలో ఆల్వేస్ కభీ కభీలో తొలిసారిగా నటించింది. ఆ తరువాత, ఆమె చిత్ర దర్శకుడు శ్యామ్ బెనెగల్ చిత్రానికి సంతకం చేసింది.

2011లో, లాక్మే ఫ్యాషన్ వీక్ సందర్భంగా ఆమె మోడలింగ్ అసైన్‌మెంట్‌ను చేపట్టింది. ఆమె లాక్మే ఫ్యాషన్ వీక్ 2012 ఎడిషన్‌లో కనిపించింది.

కునాల్ ఖేము, మందన కరిమిలతో పాటు ఆమెను భాగ్ జానీ చిత్రం కోసం విక్రమ్ భట్ సంతకం చేయించాడు. భూషణ్ కుమార్, విక్రమ్ భట్ సంయుక్తంగా నిర్మించిన ఈ చిత్రం 2015లో విడుదలైంది.

 వ్యక్తిగత జీవితం 
జోవా మొరానీ సినీ నిర్మాత కరీం మొరానీ కుమార్తె. ఆయన సినీయుగ్‌ సహయజమాని. ఆమె సోదరి కూడా సినీయుగ్‌తో అనుబంధం కలిగి ఉంది. ఈమె నటి పద్మిని కొల్హాపురే కుమారుడు ప్రియాంక్ శర్మను వివాహం చేసుకుంది.

 మూలాలు 
వర్గం:1988 జననాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా దర్శకులు
వర్గం:భారతీయ మోడళ్ళు